ΓΡΑΠΤΗ ΕΡΩΤΗΣΗ E-1201/00

υποβολή: Alexander de Roo (Verts/ALE) προς την Επιτροπή

(12 Απριλίου 2000)

Θέμα: Ανέγερση πολυκατοικιών στο Ijmeer

Στην περιοχή Almere βρίσκονταιπό ανέγερση πολυτελείς πολυκατοικίες, πίσω από το ανάχωμα κατά μήκος του Ijmeer. Ως γνωστόν όμως, το Ijmeer εμπίπτει στο πεδίο εφαρμογής της οδηγίας για τα πτηνά, καθώς και της οδηγίας για τους φυσικούς οικοτόπους, ενώ αποτελεί μέρος της κύριας οικολογικής δομής.

Δεν κρίνει η επιτροπή ότι, ελλείψει μείζονος αναγκαιότητος (τουλάχιστον όπως φαίνεται), δεν είναι δυνατόν να εκτελεσθεί ένα τέτοιο έργο;

Δεν συμμερίζεται η Επιτροπή την άποψη ότι δενπάρχει εν προκειμένω μείζων αναγκαιότης, ούτε βεβαίως και σχέδια αντιστάθμισης;

Δεν κρίνει η Επιτροπή ότι οι ολλανδικές αρχές οφείλουν τουλάχιστον να παγώσουν την εκτέλεση του ως άνω έργου, έως ότου αποδειχθεί η αναγκαιότητά του και ληφθούν επαρκή αντισταθμιστικά μέτρα για τις περιβαλλοντικές ζημιές;

Απάντηση της κας Wallstrm εξ ονόματος της Επιτροπής

(17 Μαΐου 2000)

Η Επιτροπή δεν έχει ενημερωθεί σχετικά με το συγκεκριμένο σχέδιο, στο οποίο περιλαμβάνεται η κατασκευή συγκροτημάτων πολυκατοικιών στον δήμο του Almere, στην περιοχή πέραν του αναχώματος, κατά μήκος του IJmeer.

Το IJmeer έχει χαρακτηριστεί από τις ολλανδικές αρχές ως ζώνη ειδικής προστασίας (SPA) όπως ορίζεται στην οδηγία 79/409/ΕΟΚ του Συμβουλίου, της 2 Μαρτίου 1979 για τη διατήρηση των αγρίων πτηνών(1).

Ως ζώνη ειδικής προστασίας το IJmeer προστατεύεται δυνάμει της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(2), ιδίως από το άρθρο 6 παράγραφος 2, το άρθρο 6 παράγραφος 3 και το άρθρο 6 παράγραφος 4. Σύμφωνα με το άρθρο 7 της οδηγίας 92/43/ΕΟΚ οι εν λόγω διατάξεις ισχύουν επίσης για τις ζώνες ειδικής προστασίας όπως ορίζονται στην οδηγία 79/409/ΕΟΚ. Η κατασκευή των συγκροτημάτων πολυκατοικιών δίπλα ή εντός μιας ζώνης ειδικής προστασίας θα μπορούσε να αποτελεί έργοπό την έννοια του άρθρου 6 παράγραφος 3 της οδηγίας 92/43/ΕΟΚ που είναι πιθανόν να έχει σημαντικές επιπτώσεις στη ζώνη ειδικής προστασίας. Στη συγκεκριμένη περίπτωση το έργο δεν έχειποβληθεί σε κατάλληλη εκτίμηση των επιπτώσεών του στο IJmeer, ιδίως στους οικοτόπους και στα είδη που προστατεύονται δυνάμει της οδηγίας 79/409/ΕΟΚ. Εάν το συμπέρασμα της εκτίμησης είναι ότι θαπάρξουν αρνητικές επιπτώσεις, ισχύει το άρθρο 6 παράγραφος 4. Η ευθύνη εφαρμογής του άρθρου 6 παράγραφος 4 εναπόκειται πρωτίστως στο κράτος μέλος.

Βάσει των σημερινών πληροφοριών, η Επιτροπή δεν είναι σε θέση να κρίνει εάνφίσταται παράβαση της οδηγίας 79/409/ΕΟΚ ή της οδηγίας 92/43/ΕΟΚ. Συνεπώς, απέστειλε επιστολή στην Ολλανδία ζητώντας πληροφορίες σχετικά με το έργο, καθώς και τις επιπτώσεις του στο πλαίσιο της οδηγίας 79/409/ΕΟΚ και της οδηγίας 92/43/ΕΟΚ. Η Επιτροπή δεν θα προβεί σε άλλα διαβήματα επί του παρόντος, δεδομένου ότι τα ενδιαφερόμενα μέρη δύνανται να εκκινήσουν νομικές διαδικασίες εναντίον του δήμου του Almere και, επιπλέον, οι εθνικές αρχές διαθέτουν τα νόμιμα μέσα στο πλαίσιο της σχετικής εθνικής νομοθεσίας προκειμένου να αποτρέψουν την κατασκευή των συγκροτημάτων πολυκατοικιών, εφόσον κριθεί αναγκαίο.

(1) ΕΕ L 103 της 25.4.1979.

(2) ΕΕ L 206 της 22.7.1992.